4. ΝΟΜΟΘΕΤ. ΔΙΑΤΑΓΜ υπ' αριθ. 95 της 10/15 Φεβρ. 1969 (ΦΕΚ Α' 25) Περί δωρεάν διαθέσεως παρά του Κράτους εις τους φοιτητάς και σπουδαστάς των ανωτάτων εκπαιδευτικών ιδρυμάτων των δια την διδασκαλίαν των αναγκαιούντων συγγραμμάτων. Άρθρ.1.-«1.Εις τους φοιτητάς ή σπουδαστάς των Ανωτάτων Εκπαιδευτικών Ιδρυμάτων παρέχονται δωρεάν τα δια το έτος σπουδών εις ο φοιτούν αναγκαιούντα συγγράμματα των εν ενεργεία Καθηγητών και εντεταλμένων Υφηγητών, ως και αι εις την διδασκαλίαν χρησιμοποιούμεναι σημειώσεις παραδόσεων τούτων (μηχανογραφημέναι ή πολυγραφημέναι) αναγραφομένης κατ' έτος εις τον προϋπολογισμόν του Υπουργείου Εθνικής Παιδείας και Θρησκευμάτων της απαιτουμένης πιστώσεως. Εφ' όσον η διδασκαλία γίνεται κατ' ανάθεσιν υπό Καθηγητών συγγενών εδρών ή υπό εντεταλμένων εκτάκτων Καθηγητών ή Υφηγητών, προς παρακολούθησιν δε ταύτης παρίσταται ανάγκη χρήσεως ανεγνωρισμένου ήδη κύρους διδακτικών συγγραμμάτων άλλων εν ενεργεία ή μη Καθηγητών Ελλήνων ή αλλοδαπών παρέχονται δωρεάν και τα συγγράμματα ταύτα μετά την υπό του Κράτους προμήθειαν ή έκδοσιν των απαιτουμένων αντιτύπων. Περί του ανεγνωρισμένου κύρους των διδακτικών συγγραμμάτων αποφαίνεται μετά πρότασιν της οικείας Σχολής τριμελής Επιτροπή οριζομένη υπό του Υπουργού Εθνικής Παιδείας και Θρησκευμάτων, εις ην δύνανται να συμμετάσχουν και ομότιμοι καθηγηταί. Προκειμένου περί της παροχής ξενογλώσσων διδακτικών συγγραμμάτων περί του διεθνούς κύρους και της χρήσεως αυτών δια τας βασικάς έδρας αποφαίνεται ωσαύτως τριμελής Επιτροπή κατά τον αυτόν τρόπον συγκροτουμένη, μετά πρότασιν της οικείας Σχολής. Η μετάφρασις των ξενογλώσσων συγγραμμάτων ενεργείται υπό επιστημόνων οριζομένων δι' αποφάσεως του αυτού Υπουργού Εθνικής Παιδείας και Θρησκευμάτων. Τα εν τω προηγουμένω εδαφίω οριζόμενα, ισχύουν και περί των το πρώτον διοριζομένων τακτικών καθηγητών μέχρις ου συγγράψουν ούτοι τα υπό της Σ.Π./ΙΕ'/1967, άρθρ. 9 παρ. 2 προβλεπόμενα διδακτικά εγχειρίδια αυτών ή θέσουν εις κυκλοφορίαν ιδίας γραπτάς παραδόσεις. Αι ως άνω παροχαί ενεργούνται υπό της Γραμματείας της οικείας Σχολής ή μερίμνη ταύτης υπό των εκδοτών και βιβλιοπωλών». Η παρ. 1 αντικατεστάθη ως άνω δια του άρθρ. 1 Ν.Δ. 605/1970 (κατωτ. αριθ. 5). (Αντί της σελ. 61(γ) Σελ. 61(δ) Τεύχος 391-Σελ. 115 Πανεπιστημιακά Συγγράμματα 31.Α.ζ.2-4 2.Προς επίτευξιν του εν παρ. 1 του παρόντος σκοπού το Κράτος, δια του Υπουργείου Εθνικής Παιδείας και Θρησκευμάτων, προμηθεύεται, έναντι αποζημιώσεως, τα υπάρχοντα εις χείρας του συγγραφέως ή κυκλοφορούντα εν γένει αντίτυπα των ως άνω συγγραμμάτων, εγχειριδίων, παραδόσεων κλπ. ή προβαίνει εις την, κατόπιν εξουσιοδοτήσεως του συγγραφέως, έκδοσιν ή επανέκδοσιν ανεκδότων ή εις ανεπαρκή αριθμόν αντιτύπων υπαρχόντων συγγραμμάτων. 3.Έκαστος εν ενεργεία Καθηγητής ή εντεταλμένος Υφηγητής υποχρεούται όπως, άμα τη λήξει του διδακτικού έτους, γνωστοποιήση εις τον Κοσμήτορα της οικείας Σχολής τα παρ' αυτού διδαχθησόμενα, κατά το επόμενον διδακτικόν έτος μαθήματα και τα χρησιμοποιηθησόμενα προς τούτο βιβλία ή σημειώσεις του, άμα δε τη ενάρξει του έτους τούτου, παραδώση εις την Γραμματείαν της Σχολής αριθμόν αντιτύπων τούτων ίσον προς τον αριθμόν των εγγραφέντων και δικαιουμένων φοιτητών. Εις περίπτωσιν αδυναμίας εκπληρώσεως της υποχρεώσεως ταύτης, δέον όπως κατά τον χρόνον της γνωστοποιήσεως εξουσιοδοτήση το Υπουργείον Εθνικής Παιδείας και Θρησκευμάτων όπως προβή τούτο εις την κατά τα εν παρ. 2 του παρόντος προβλεπομένην έκδοσιν. 4.Ο Κοσμήτωρ εκάστης Σχολής υποχρεούται όπως, το βραδύτερον μέχρι της 30ής Οκτωβρίου εκάστου διδακτικού έτους, γνωστοποιή εις το Υπουργείον τον τίτλον και την έκτασιν, ως και το είδος εκδόσεως του παραδοθέντος εις την Γραμματείαν συγγράμματος ή άλλου κατά την παρ. 1 εντύπου, δια τον καθορισμόν της εν παρ. 2 του παρόντος προβλεπομένης αποζημιώσεως του συγγραφέως-Καθηγητού ή Υφηγητού. Η αποζημίωσις αύτη ορίζεται δι' αποφάσεως του Υπουργού Εθνικής Παιδείας και Θρησκευμάτων. Ομοίως, δι' αποφάσεως του αυτού Υπουργού ορίζεται και η αποζημίωσις του συγγραφέως δια τα κατά την αυτήν ως άνω παρ. 2 παρά του Κράτους εκδιδόμενα συγγράμματα. Άρθρ.2.-Δι' αποφάσεων του Υπουργού Εθνικής Παιδείας και Θρησκευμάτων δημοσιευομένων δια της Εφημερίδος της Κυβερνήσεως καθορίζονται τα της παρά του Κράτους εκδόσεως ή επανεκδόσεως των εν παρ. 1 του παρόντος συγγραμμάτων, εγχειριδίων ή παραδόσεων, ήτις δύναται να ενεργήται απ' ευθείας ή κατόπιν δημοσίου διαγωνισμού τα της διανομής τούτων, ως και των παρά του συγγραφέως εκδιδομένων, εις τους φοιτητάς, τα της προμηθείας αυτών, τα του καθορισμού και της καταβολής της αποζημιώσεως εις πάντα διακαιούχον, ως και πάσα εν γένει λεπτομέρεια εφαρμογής του παρόντος. Σελ. 62(δ) Άρθρ.3.-Εκ της εφαρμογής του παρόντος ουδόλως κωλύεται η υπό του συγγραφέως ελευθέρα περαιτέρω διάθεσις των έργων του και η εκμετάλλευσις των εκ πνευματικής ιδιοκτησίας δικαιωμάτων αυτού. Άρθρ.4.-«1.Των εν άρθρ. 1 του παρόντος συγγραμμάτων και άλλων εντύπων δεν δικαιούνται: α)Οι πτυχιούχοι ετέρου εκπαιδευτικού ιδρύματος ή άλλης Ανωτέρας Σχολής οι εγγραφόμενοι προς απόκτησιν και ετέρου πτυχίου, και β)Οι επανεγγραφόμενοι εις το αυτό έτος σκοπούν δι' οιονδήποτε λόγον, εφ' όσον έχουν λάβει τα συγγράμματα ή τας γραπτάς παραδόσεις του έτους εις ο επανεγγράφονται. Η παρ. 1 αντικατεστάθη ως άνω δια του άρθρ. 2 του Ν.Δ. 605/1970 ( κατωτ. αριθ. 5). 2.Οι ανωτέρω δεν δικαιούνται ομοίως και των κατά το άρθρ. 1 του Α.Ν. 550/1968 «περί παροχής δανείων και δωρεάν διαθέσεως συγγραμμάτων εις τους φοιτητάς των Ανωτάτων Εκπαιδευτικών Ιδρυμάτων», προβλεπομένων χρηματικών δανείων. Άρθρ.5.-Από της ισχύος του παρόντος, ήτις άρχεται από της δημοσιεύσεως αυτού εις την Εφημερίδα της Κυβερνήσεως, παύει η ισχύς του Α.Ν. 96/1967 «περί καθορισμού τρόπου δωρεάν διαθέσεως βιβλίων εις τους φοιτητάς και σπουδαστάς ανωτάτων εκπαιδευτικών ιδρυμάτων κλπ.» ως ούτος ετροποποιήθη δια του άρθρ. 2 του Α.Ν. 550/1968 «περί παροχής δανείων και δωρεάν διαθέσεως συγγραμμάτων εις τους φοιτητάς των ανωτάτων εκπαιδευτικών ιδρυμάτων». Αι διατάξεις του Ν.Δ. 95/1969 επεξετάθησαν και εις τους σπουδαστάς των Ανωτέρων Δημοσίων Σχολών ή Σχολών Ν.Π.Δ.Δ. ανεγνωρισμένων ως ισοτίμων (Ν.Δ. 160/1973, τομ. 32Β σελ. 673).